Дадатак 8

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНЫХ ПРАДМЕТАЎ
«СУСВЕТНАЯ ГІСТОРЫЯ», «ГІСТОРЫЯ БЕЛАРУСІ», «ГІСТОРЫЯ БЕЛАРУСІ Ў КАНТЭКСЦЕ СУСВЕТНАЙ ГІСТОРЫІ»

1. Рэалізацыя выхаваўчага патэнцыялу вучэбных прадметаў
Вывучэнне вучэбных прадметаў «Сусветная гісторыя», «Гісторыя Беларусі» і «Гісторыя Беларусі ў кантэксце сусветнай гісторыі» павінна садзейнічаць вырашэнню асноўных задач ідэалагічнай работы, сярод якіх прапаганда дасягненняў Рэспублікі Беларусь, выхаванне патрыятызму, стымуляванне актыўнага ўдзелу ў захаванні гістарычнай памяці і нацыянальных каштоўнасцей; павышэнне прававой, палітычнай культуры і сацыяльнай адказнасці; выхаванне маральна-псіхалагічных якасцей, якія матывуюць на вырашэнне задач паспяховага развіцця краіны.
Вырашэнне гэтых задач напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.
Адбор вучэбнага матэрыялу для ўрокаў неабходна ажыццяўляць з улікам яго выхаваўчага ўздзеяння на навучэнцаў. Матэрыял, які вывучаецца на ўроку, павінен прадстаўляць узоры грамадзянскасці, патрыятызму, маральнасці, духоўнасці, гуманізму. 
Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнасных адносін вучняў да гістарычных фактаў (падзей, з’яў, працэсаў), якія вывучаюцца. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць падзеі, з’явы, працэсы, якія вывучаюцца; праявіць уласную маральную, грамадзянскую пазіцыю; выказаць і абгрунтаваць сваё стаўленне да матэрыялу, які вывучаецца. 
На ўроках гісторыі неабходна арганізоўваць актыўную пазнавальную дзейнасць вучняў з улікам пастаўленай выхаваўчай задачы. Рэкамендуецца выкарыстоўваць такія метады навучання, як стварэнне праблемных сітуацый, дзелавая гульня, мазгавы штурм, дыскусія, рашэнне вучэбна-пазнавальных задач. Пры гэтым пільную ўвагу трэба ўдзяляць развіццю культуры маўлення вучняў, фарміраванню паважлівых адносін да суразмоўцы.
Вялікім выхаваўчым патэнцыялам валодаюць урокі «Наш край». Іх правядзенне прадугледжана вучэбнымі праграмамі па вучэбных прадметах «Гісторыя Беларусі», «Гісторыя Беларусі ў кантэксце сусветнай гісторыі». Яны павінны быць накіраваны на вывучэнне краязнаўчага матэрыялу, які дазваляе выявіць асаблівасці гістарычнага развіцця рэгіёна, дзе пражываюць вучні. Для правядзення такіх урокаў рэкамендуецца выкарыстоўваць гісторыка-дакументальныя хронікі «Памяць», матэрыялы краязнаўчых і школьных музеяў, публікацыі ў мясцовым перыядычным друку. 
Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў мясцовага значэння, пры арганізацыі адукацыйнага працэсу рэкамендуецца выкарыстоўваць гэту форму работы (з улікам прынцыпу тэрытарыяльнай даступнасці). 
2. Вучэбныя выданні
Да 2026/2027 навучальнага года перавыдадзены з улікам вынікаў доследнай праверкі, дыялогавых пляцовак, грамадскай экспертызы наступныя вучэбныя дапаможнікі: 
Кошелев В. С., Перзашкевич О. В., Прохоров А. А., Журавлевич О. Г., под редакцией В. С. Кошелева. История Древнего мира в 2-х частях : учебник для 5 класса учреждений образования, реализующих образовательную программу общего среднего образования, с русским языком обучения и воспитания /  В. С. Кошелев [и др.]. – Минск : Адукацыя і выхаванне, 2026;
Кошалеў У. С., Перзашкевіч А. В., Прохараў А. А., Жураўлевіч В. Г., пад рэдакцыяй У. С. Кошалева. Гісторыя Старажытнага свету ў 2-х частках : падручнік для 5 класа ўстаноў адукацыі, якія рэалізуюць адукацыйную праграму агульнай сярэдняй адукацыі, з беларускай мовай навучання і выхавання / У. С. Кошалеў [і інш.]. – Мінск : Адукацыя і выхаванне, 2026.
Пры падрыхтоўцы да перавыдання ў змест падручніка ўнесены наступныя змены:
выключаны раздзел «Старажытныя германцы і славяне» (2 гадзіны), яго змест перапрацаваны і ўключаны ў тэму «Рым і варвары» (1 гадзіна);
распрацаваны ўрок-практыкум (1 гадзіна) у раздзел I «Старажытная Грэцыя».
3. Асобныя аспекты арганізацыі адукацыйнага працэсу (з улікам вынікаў ЦЭ, РКР)
[bookmark: _Hlk232857216]У VIII–IX класах вучэбныя прадметы «Сусветная гісторыя» і «Гісторыя Беларусі» могуць вывучацца на павышаным узроўні ў аб’ёме не больш за 2 дадатковыя вучэбныя гадзіны на тыдзень. Асаблівая ўвага пры гэтым павінна быць удзелена адпрацоўцы спосабаў дзейнасці, прадугледжаных вучэбнымі праграмамі.  
[bookmark: _Hlk233189617][bookmark: _Hlk175237265]Рэкамендацыі па арганізацыі вывучэння сусветнай гісторыі і гісторыі Беларусі ў VIII–IX класах на павышаным узроўні размешчаны на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя; Гісторыя Беларусі.
Для арганізацыі вывучэння вучэбнага прадмета «Гісторыя Беларусі ў кантэксце сусветнай гісторыі» ў Х і XI класах на павышаным узроўні выкарыстоўваецца адпаведная вучэбная праграма (https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Гісторыя Беларусі ў кантэксце сусветнай гісторыі) і электронныя дадаткі, размешчаныя на рэсурсе (https://profil.adu.by).
Метадычныя рэкамендацыі па арганізацыі адукацыйнага працэсу пры вывучэнні асобных вучэбных прадметаў на павышаным узроўні ў X–XI класах устаноў адукацыі, якія рэалізоўваюць адукацыйныя праграмы агульнай сярэдняй адукацыі, размешчаны на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Метадычныя рэкамендацыі, указанні.
[bookmark: _Hlk233192852]Інфармацыя аб парадку вывучэння сусветнай гісторыі і гісторыі Беларусі ў VI–IX класах устаноў агульнай сярэдняй адукацыі размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя; Гісторыя Беларусі. 
Вывучэнне модуля «Вялікая Айчынная вайна»
Звяртаем увагу, што вывучэнне вучэбнага модуля «Вялікая Айчынная вайна» ў IX класе з’яўляецца абавязковым. Інфармацыя па вывучэнні модуля размешчана на нацыянальным адукацыйным партале https://adu.by/ Галоўная / Модуль «Вялікая Айчынная вайна».
Выкарыстанне інфармацыі аб выніках расследавання Генеральнай пракуратурай Рэспублікі Беларусь крымінальнай справы аб генацыдзе беларускага народа ў гады Вялікай Айчыннай вайны і пасляваенны перыяд
Пры арганізацыі адукацыйнага працэсу па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі» неабходна кіравацца інструктыўна-метадычным пісьмом Міністэрства адукацыі Рэспублікі Беларусь «Аб вывучэнні ва ўстановах агульнай сярэдняй адукацыі матэрыялаў аб генацыдзе беларускага народа ў гады Вялікай Айчыннай вайны», якое размешчана на нацыянальным адукацыйным партале: https://adu.by/  Галоўная / Інфармацыя для педагогаў / Расследаванне крымінальнай справы аб генацыдзе беларускага народа.
Засваенне зместу вучэбнага прадмета «Гісторыя Беларусі ў кантэксце сусветнай гісторыі» на базавым узроўні ў X–XI класах ажыццяўляецца на праблемна-тэарэтычным узроўні і прадугледжвае глыбокае асэнсаванне заканамернасцей гістарычнага працэсу, засваенне сістэмы паняццяў, прычынна-выніковых сувязей, а таксама развіццё навыкаў лакалізацыі працэсаў у часе і прасторы. Інфармацыя пра асаблівасці арганізацыі адукацыйнага працэсу пры навучанні вучэбнаму прадмету «Гісторыя Беларусі ў кантэксце сусветнай гісторыі» размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Гісторыя Беларусі ў кантэксце сусветнай гісторыі.
[bookmark: _GoBack]Інфармацыя па падрыхтоўцы да выпускных экзаменаў па вучэбных прадметах «Гісторыя Беларусі» і «Гісторыя Беларусі ў кантэксце сусветнай гісторыі» размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя; Гісторыя Беларусі; Гісторыя Беларусі ў кантэксце сусветнай гісторыі.
[bookmark: _Hlk233193197]Рэкамендацыі па фарміраванні ў вучняў картаграфічных уменняў і навыкаў размешчаны на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя; Гісторыя Беларусі; Гісторыя Беларусі ў кантэксце сусветнай гісторыі. 
[bookmark: _Hlk236056895]З мэтай павышэння якасці адукацыі па вучэбных прадметах, у тым ліку вынікаў цэнтралізаванага экзамену, рэспубліканскай кантрольнай работы па вучэбным прадмеце «Гісторыя Беларусі ў кантэксце сусветнай гісторыі», рэкамендуецца:
актыўна ўключаць у працэс навучання наступныя заданні:
устанаўліваць прычынна-выніковыя сувязі паміж гістарычнымі фактамі, якія вывучаюцца; 
устанаўліваць адпаведнасць паміж датамі і падзеямі, гістарычнымі асобамі і іх характарыстыкамі, гістарычнымі паняццямі і іх азначэннямі;
складаць «партрэт» перыяду, які вывучаецца, з указаннем усіх характэрных рыс сацыяльна-эканамічнага, палітычнага, культурнага развіцця Беларусі, іншых рэгіёнаў свету ў пэўны гістарычны перыяд;
параўноўваць і вылучаць агульныя і адрозныя рысы падзей, з’яў, працэсаў, што вывучаюцца, якія адбываліся на тэрыторыі Беларусі і ў іншых рэгіёнах свету;
вызначаць сутнасныя характарыстыкі (прыкметы) гістарычнага паняцця, якое вывучаецца; вызначаць (пазнаваць) гістарычныя паняцці па пералічаных сутнасных прыкметах; 
устанаўліваць паслядоўнасць гістарычных падзей, якія адбываліся на тэрыторыі Беларусі і ў іншых рэгіёнах свету; 
называць даты гістарычных падзей;
лакалізаваць гістарычныя падзеі, з’явы, працэсы на гістарычнай карце (заданні адкрытага тыпу);
у XI класе арганізаваць сістэмнае паўтарэнне вучэбнага матэрыялу, вывучанага ў X–XI класах.
Для выканання названых вышэй заданняў неабходна мэтанакіравана выкарыстоўваць у тым ліку ўрокі-практыкумы, урокі абагульнення.
Звяртаем увагу, што дасягненню больш высокіх вынікаў у працэсе навучання вучэбным прадметам будзе спрыяць удасканаленне чытацкай адукаванасці вучняў (умення правільна (уважліва) прачытаць заданне, інструкцыю да яго і строга прытрымлівацца інструкцыі); арфаграфічнай адукаванасці вучняў (умення карэктна пісаць гістарычныя тэрміны, прозвішчы гістарычных дзеячаў, назвы гістарычных падзей).

